**E L Ő T E R J E S Z T É S**

**Szombathely Megyei Jogú Város Közgyűlésének**

**2023. december 14-i ülésére**

**Javaslat a Szombathelyi Parkfenntartási Kft.-vel kapcsolatos döntések meghozatalára**

1. **Javaslat a Szombathelyi Parkfenntartási Kft.-vel kötött vállalkozási szerződés 2023. évi módosítására**

Szombathely Megyei Jogú Város Önkormányzata 2019. április 16-án a Szombathelyi Parkfenntartási Kft.-vel kötött vállalkozási szerződést a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások ellátására. A Közgyűlés a város közterületein végzett parkfenntartási szolgáltatás minőségének javulása érdekében, annak elvégzésére 2023. évben 600 millió forintot biztosított.

A 2022. évre tervezett gépbeszerzések elhúzódása és annak rapszodikus volta miatt 2023. áprilisában a Közgyűlés úgy döntött, hogy az eszközbeszerzés 2023. május hónapban történő megvalósításához 55.000.000 Ft előleget biztosít a Szombathelyi Parkfenntartási Kft. számára.

A Szombathelyi Parkfenntartási Kft. ügyvezetője Izer Gábor Nándor ügyvezető úr kezdeményezte, hogy a mellékelt levelében és táblázatban (1. számú melléklet) részletezett többletköltségek és plusz teljesítések miatt 55.000.000 Ft-tal emelkedjen meg a társaság 2023. évi parkfenntartásra kapott keretösszege.

Mindezek értelmében javaslom, hogy a Közgyűlés által a város közterületein végzett parkfenntartási szolgáltatás elvégzésére vonatkozó szerződés fentiek szerinti módosítása kerüljön elfogadásra.

1. **Javaslat a Szombathelyi Parkfenntartási Kft.-vel kötendő vállalkozási szerződés jóváhagyására**

Szombathely Megyei Jogú Város Önkormányzata 2019. április 16-án a Szombathelyi Parkfenntartási Kft.-vel kötött vállalkozási szerződést a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások ellátására. A Vállalkozóval kötött szerződés 2023. december 31-én lejár.

Szombathely Megyei Jogú Város Önkormányzatának a közbeszerzésekről szóló 2015. évi CXLIII. törvény (továbbiakban: Kbt.) 9. § (1) bekezdés h) pontja alapján a kivételi körre tekintettel, és a versenyszabályzat 5.2. f./ pont alapján lehetősége van a város tulajdonában álló közterületi és egyéb zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzése tárgyában a Szombathelyi Parkfenntartási Kft.-vel vállalkozási szerződés megkötésére (in-house szerződés).

A szolgáltató jelzése alapján a fenntartandó területek növekedésével (pl. a Magyar Közút NZrt.-től átvett csomópontok zöldfelületének karbantartása), az ellátott feladatok színvonalának emelkedésével (pl. gyakoribb fűnyírás gyűjtéssel; játszóterek karbantartása, ellenőrzése; sportpályák fejlesztése; évelő virágfelületek növekedése), valamint a feladattípusok bővülésével (szúnyoggyérítés) jelentős többletforrás igény merült fel. A költségeket fokozza továbbá a bérfejlesztés szükségessége, hiszen a Szombathelyi Parkfenntartási Kft. nagy számú humán erőforrást igényel, amely megtartása és bővítése kizárólag béremeléssel érhető el.

Mindezek értelmében a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó, az előterjesztés mellékletét képező, 1 éves időtartamra szóló és bruttó 780. 000.000 Ft-os keretösszegű szerződés tervezetet (2. számú melléklet) javasolom elfogadásra.

Az egységáron alapuló vállalkozási szerződés az egyes munkatípusokat munkafázisai alapján részletezi, leírja a munkamenetet. Az elvégzett munkatípusokra meghatározott egységárak alapján történik az elszámolás. A szerződés 1. számú mellékletét képezi a munkákat leíró táblázat, a munkatípusokra jellemző mennyiségi egységekkel (db, m², m, kg…). Az egységár és az irányszámok szorzata adja az egyes munkatípusok egy évre vonatkozó értékét, összesítve a parkfenntartás éves költségét. A vállalkozási szerződés mellékletei:

1. számú melléklet: Parkfenntartási munkatípusok táblázata

2. számú melléklet: Közterületi játszó- és fitnesz eszközök

3. számú melléklet: Utcabútorok, parkberendezések

4. számú melléklet: Közterületi szökőkutak, automata öntözőrendszerek, ivókutak

5. számú melléklet: Közterületi szobrok, műalkotások

6. számú melléklet: Kutyafuttató területek

7. számú melléklet: Sportpályák

8. számú melléklet: Egynyári és évelő virágágyak

9. számú melléklet: Vegyszeres gyomirtáshoz parkolók, útszegélyek, burkolt árkok

10. számú melléklet: Növényvédelem – fák

11. számú melléklet: Elszámolási mintatáblázat és munkanemenkénti részletező

12. számú melléklet: Számlázási ütemterv

részletezik a parkfenntartási munkák tárgykörébe tartozó részletes mennyiségi kimutatásokat.

Kérem a Tisztelt Közgyűlést, hogy a város tulajdonában álló közterületi és egyéb zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzéséhez szükséges költségvetési fedezet biztosításáról a 2024. évre vonatkozóan gondoskodni, valamint a fenti munkákra vonatkozó vállalkozási szerződést elfogadni szíveskedjen.

A fentieket figyelembe véve kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2023. december „ ”**

 **/: Dr. Nemény András :/**

**I.**

**HATÁROZATI JAVASLAT**

**…/2023. (XII.14.) sz. Kgy határozat**

1. A Közgyűlés a Szombathelyi Parkfenntartási Kft.-vel kötött vállalkozási szerződés módosítására tett javaslatot megtárgyalta és úgy dönt, hogy a város közterületein végzett parkfenntartási szolgáltatás elvégzésére a 143/2023. (IV.27.) Kgy. sz. határozat alapján nyújtott bruttó 55.000.000 Ft előleg összegével megemelve bruttó 655.000.000 Ft keretösszegre módosítja.
2. A Közgyűlés a keretösszeg megemelésének forrását a soron következő költségvetési rendelet módosításakor biztosítja.
3. A Közgyűlés jóváhagyja a vállalkozási szerződés 29. pontjában a keretösszeg fentiek szerinti módosítását, továbbá azt, hogy a vállalkozási szerződés 1. számú melléklete helyébe az előterjesztés 1. számú mellékletét képező „Parkfenntartási munkatípusok” táblázata lépjen. A Közgyűlés felhatalmazza a polgármestert a szerződés módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési Osztály vezetője

Stéger Gábor a Közgazdasági és Adóosztály vezetője

Izer Gábor Nándor, a Szombathelyi Parkfenntartási Kft. ügyvezetője)

**Határidő:** azonnal /az 1. pont vonatkozásában/

2023. december 31. /a 2. pont vonatkozásában/

**II.**

**HATÁROZATI JAVASLAT**

**…/2023. (XII.14.) sz. Kgy határozat**

1. A Közgyűlés jóváhagyja a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó, az előterjesztés mellékletét képező, 1 éves időtartamra szóló szerződés tervezetet.
2. A Közgyűlés a szükséges bruttó 780.000.000 Ft-os keretösszegű pénzügyi fedezetet a Szombathely Megyei Jogú Város Önkormányzata 2024. évi költségvetési rendeletében biztosítja.
3. A Közgyűlés felhatalmazza a polgármestert a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó Vállalkozási szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési Osztály vezetője

Stéger Gábor a Közgazdasági és Adóosztály vezetője

Izer Gábor Nándor, a Szombathelyi Parkfenntartási Kft. ügyvezetője)

**Határidő:** azonnal /az 1. pont vonatkozásában/

2024. költségvetési rendelet elfogadása /a 2. pont vonatkozásában/

2023. december 31. /a 3. pont vonatkozásában/